Vörönnin í SÍMEY hefst af krafti í næstu viku . Sem fyrr verður fjölmargt áhugavert í boði og því er er full ástæða að hvetja fólk til þess að skrá sig sig sem fyrst . Nýtt ár er gengið í garð og er landsmönnum öllum óskað farsældar á nýju ári . SÍMEY þakkar öllum þeim sem nýttu sér þjónustu okkar á liðnu ári og minnir um leið á að núna á vorönn er fjölmargt áhugavert í boði , bæði styttri námskeið og lengra nám . Strax í næstu viku hefjast fyrstu námskeiðin og því er fólk hvatt til þess að kynna sér námsframboðið og sækja um sem fyrst til þess að tryggja sér pláss . Í næstu viku hefjast t.d. bæði á Akureyri og í Fjallabyggð námskeið í íslensku sem annað mál á öðru stigi og einnig hefst í næstu viku byrjendanámskeið í spænsku í Fjallabyggð . Í þarnæstu viku verður síðan námskeiðið Fólk fyrir fólk og námskeið í íslensku sem annað mál á fyrsta stigi á Akureyri , íslenska sem annað mál á þriðja stigi á Dalvík og framhaldsnámskeið í spænsku á Dalvík . Námskeiðin hefjast síðan í framhaldinu eitt af öðru og er rétt að benda fólki á að nálgast allar upplýsingar hér á heimasíðunni og hér er einnig hægt að skrá sig á stök námskeið og í lengra nám . Ef eitthvað er óljóst er fólk hvatt til að setja sig í samband við SÍMEY og fá nánari upplýsingar .